# SKØR Agilitystævne d. 5/3 2016

Følgende regler bliver der bedømt efter:

Banen består af **10 forhindringer**, som ekvipagen skal løse (se baneskitse). Opgaverne skal **løses i rigtig rækkefølge og retning**. Der **tages tid**, fra rytteren passerer start til han/hun er færdig med sidste opgave og passerer mål.

Rytteren skal **forsøge at gennemføre hver opgave**. Hertil har han/hun **15 sekunder** til rådighed. **Er denne tid gået uden at rytteren er begyndt på opgaven, bliver der fløjtet**. Rytteren skal så **fortsætte til næste opgave**. Rytteren **må ikke ride videre til næste opgave, før der er fløjtet** (SKØR: hvis opgaven ikke kan løses).

Rytteren bliver **diskvalificeret** hvis:

* Han/hun **rider videre, inden der er fløjtet**, når han/hun ikke kan løse en opgave.
* Der bliver **fløjtet ved tre opgaver**.
* Han/hun **løser opgaverne i forkert rækkefølge eller retning**.
* Han/hun **overskrider maximumtiden** (her 6 minutter).

For hver opgave får rytteren en **karakter fra 0 til 10 for lydighed og harmoni.** Hvis der laves **fejl i øvelsen trækkes 3 point fra**. Fejl, der tæller, ses af diciplinbeskrivelsen. Der kan **højst givet en fejl i hver øvelse**. Hvis rytteren **ikke gennemfører en øvelse trækkes 6 point fra**. Rytteren med højst pointsum er vinder af klassen. Hvis flere ryttere har samme pointsum er tiden gældende.